જો કે અમારીતો સ્પષ્ટ ફરિયાદ છે કે છઠ્ઠી સિઝન પછી જાણીજોઇને ચેરિટી ફોરમેટમાં પ્રોગ્રામને નાંખી એની વાટ લગાડી દેવામાં આવી! ક્યારેક એસિડ એટેક પીડિત તો ક્યારેક ભૂકંપ ગ્રસ્ત લોકો તો ક્યારેક મા-બાપનો સહારો છીનવાઈ ગયેલા અનાથ લોકોને ૨૫ થી ૫૦ લાખ જેવી માતબર રકમ જીતાડી દેવામાં આવી! સ્વાભાવિક છે કે શો નો ચાર્મ પણ ઓછો થઇ ગયો! પ્રાઈઝ મની પાંચ કરોડ સુધી પહોંચી આજે નવમી સિઝનમાં સાત કરોડ સુધી પહોંચી ગયું છે! ક્યારેક ‘આસ્ક એન એક્સપર્ટ’ લાઈફલાઈનમાં સુમિત અવસ્થી કે નિધિ કુલપતિ જેવા ન્યુઝ એન્કર પણ દેખાતા, તો સચિન તેન્ડુલકર-સાનિયા મિર્ઝા-સ્મૃતિ ઈરાની થી લઈને હમણાં સુધી ભારતીય મહિલા ક્રિકેટ ટીમનાં સભ્યો સુધી એક એક સેલેબ્રિટી સાથે રમવાની દર્શકો ને પણ મજા પડી!